Държавен вестник, бр. 44, 2022 г., стр. 37

БРОЙ  44	
Д Ъ Р Ж А В Е Н  В Е С Т Н И К 	
СТР.  37  
59 
 
9.2.4. Основните компоненти на двигателя трябва да имат достатъчна якост, за да издържат на 
термичните и динамични условия на нормална работа. Двигателят не трябва да се поврежда от 
ограничена работа при скорост или при температури, надвишаващи нормалните стойности, а само в 
рамките на обхвата на защитните устройства. 
 
9.2.5. Конструкцията на двигателя е такава, че да свежда до минимум риска от пожар или експлозия и да 
позволява спазването на изискванията за противопожарна безопасност по глава 7. 
 
9.2.6. Предприемат се мерки за отвеждане на излишното гориво и масло на безопасно място, за да се 
избегне опасност от пожар. 
 
9.2.7. Вземат се мерки, за да се гарантира, че когато е практически възможно, неизправността на 
задвижваните от двигателя системи няма да засегне целостта на основните компоненти. 
 
9.2.8. Вентилационните приспособления в машинните отделения следва да бъдат подходящи за всички 
очаквани работни условия.  Когато е целесъобразно, приспособленията следва да гарантират, че 
затворените отделения на двигателя са принудително вентилирани към атмосферата, преди двигателят 
да може да бъде стартиран. 
 
9.2.9. Всички двигатели се инсталират така, че да се избегнат прекомерни вибрации на плавателния съд. 
9.3 Газови турбини 
9.3.1. Газовите турбини трябва да бъдат проектирани да работят в морска среда и да не се подлагат на 
пренапрежение или опасна неустойчивост в рамките на целия си работен диапазон до одобрената 
максимална постоянна скорост.   Турбинната инсталация трябва да бъде разположена така, че да 
гарантира, че турбината не може да работи непрекъснато в рамките на който и да е диапазон от скорости, 
в който могат да възникнат прекомерни вибрации, спиране или пренапрежение. 
 
9.3.2. Газовите турбини се проектират и инсталират така, че всяко евентуално пропускане на вода в 
компресора или турбинните лопатки да не поставя в опасност плавателния съд, другите машини, 
пътниците в плавателния съд или други лица. 
 
9.3.3. Изискванията на 9.2.6 се прилагат за газовите турбини във връзка с горивото, което може да 
достигне вътрешността на струйните тръбопроводи или изпускателната система след неправилно 
пускане или след спиране. 
 
9.3.4. Турбините се предпазват, доколкото е възможно, срещу риска от повреда при поемане на 
замърсители от работната среда.  Предоставя се информация относно препоръчителната максимална 
концентрация на замърсяване.  Трябва да се вземат мерки за предотвратяване натрупването на солни 
отлагания върху компресорите и турбините и, ако е необходимо, за предотвратяване на заледяването на 
въздухозаборника. 
 
9.3.5. В случай на повреда на вал или слабо звено, счупеният край не трябва да застрашава пътниците в 
плавателния съд, нито пряко, нито чрез повреда на плавателния съд или неговите системи.  Когато е 
необходимо, могат да бъдат монтирани предпазители, за да се постигне съответствие с тези изисквания. 
 
9.3.6. Всеки двигател трябва да бъде снабден с аварийно устройство за изключване при превишена 
скорост, свързано, когато е възможно, директно към всеки роторен вал. 
 
9.3.7. Когато е монтирано акустично заграждение, което обгръща изцяло газовия генератор и 
горивопроводите под високо налягане, за акустичното заграждение се осигурява система за откриване и 
гасене на пожари. 
 
9.3.8. Заедно с анализа на характера и последствията от неизправностите се предоставят подробности 
за предложените от производителя автоматични предпазни устройства за защита срещу опасни 
състояния, възникващи при неизправност в турбинната инсталация. 
 
9.3.9. Производителите следва да докажат надеждността на корпусите. Междинните охладители и 
топлообменниците се изпитват хидравлично от всяка страна поотделно. 
9.4 Дизелови двигатели от главната силова уредба и основните 
спомагателни устройства 
9.4.1. Всяка главна дизелова система за задвижване следва да има задоволителни характеристики на 
торсионни и други вибрации, проверени посредством индивидуален и комбиниран анализ на торсионните 
и другите вибрации на системата и нейните компоненти от силовия агрегат до задвижващия механизъм. 
60 
 
р
р
р
у
р
налягане и горивните дюзи са защитени с изолирана с кожух тръбна система, която може да задържа 
горивото в случай на повреда в горивопроводите под високо налягане.   Изолираната с кожух тръбна 
система включва устройства за събиране на течове, като се осигурява и сигнализация, която се задейства 
при повреда в горивопровода. 
 
9.4.3. Двигателите с диаметър на цилиндъра от 200 mm или картер с обем ≥ 0,6 m3 се осигуряват с 
противовзривни предпазни клапани на картера от подходящ вид и с достатъчен обем за освобождаване.  
Предпазните клапани се оборудват с елементи, които гарантират, че изпускането от тях е насочено така, 
че да се сведе до минимум вероятността от нараняване на персонала. 
 
9.4.4. Системата и механизмите за смазване следва да бъдат ефективни при всички скорости на 
движение, като надлежно се отчита необходимостта от поддържане на всмукването и избягване 
разливането на гориво при всякакви състояния на страничен и надлъжен наклон и степента на 
подвижност на плавателния съд. 
 
9.4.5. Осигуряват се мерки, които да гарантират, че визуалните и звуковите аларми се задействат в 
случай на спадане на налягането на смазочното масло или на нивото на смазочното масло под 
безопасното ниво, като се има предвид скоростта на циркулация на маслото в двигателя. Подобни 
събития също така следва да водят до автоматично намаляване на скоростта на двигателя до безопасно 
ниво, но автоматичното изключване следва да се задейства само при състояния, водещи до пълна 
повреда, пожар или експлозия. 
 
9.4.6. Когато дизеловите двигатели предстои да бъдат пускани в режим заден ход или управлявани със 
сгъстен въздух, работата на въздушния компресор, буферния съд и системата за подаване на въздух 
трябва да бъде такава, че да свежда до минимум риска от пожар или експлозия. 
 
9.5 Трансмисии 
9.5.1. Трансмисията следва да бъде с достатъчна якост и твърдост, за да може да издържа на най-
неблагоприятната комбинация от натоварвания, които се очакват при експлоатация, без да се 
превишават допустимите нива на напрежение за съответния материал. 
 
9.5.2. Конструкцията на валовете, лагерите и монтажните опори трябва да бъде такава, че да не може да 
се получи опасно въртене и прекомерни вибрации при скорост до 105% от скоростта на вала, достигната 
при зададената настройка на превишена скорост на въртене на основния движител. 
 
9.5.3. Якостта и изработката на трансмисията трябва да бъдат такива, че вероятността от опасна повреда 
поради пренатоварване под действието на многократни натоварвания с променлива величина, очаквани 
по време на експлоатация, да е изключително малка през целия й експлоатационен живот.  
Съответствието се доказва чрез подходящо проведени изпитвания и чрез проектиране за достатъчно 
ниски нива на напрежение, съчетано с използването на материали, устойчиви на натоварване, и точния 
работен проект.  Торсионни вибрации или трептения, които могат да причинят повреда, могат да бъдат 
приемливи, ако се появяват при скорости на трансмисията, които не биха се използвали при нормална 
експлоатация на плавателния съд, и са записани в ръководството за експлоатация на плавателния съд 
като ограничение. 
 
9.5.4. Когато в трансмисията е монтиран съединител, нормалното задействане на съединителя не трябва 
да причинява прекомерни натоварвания в трансмисията или задвижваните елементи.  Непреднамереното 
задействане на съединителя не трябва да създава опасно високи напрежения в трансмисията или 
задвижвания елемент. 
 
9.5.5. Следва да се предвиди повреда в която и да е част на трансмисията или задвижван компонент да 
не причинява повреди, които биха могли да поставят в опасност плавателния съд или пътниците. 
 
9.5.6. Когато прекъсване на подаването на смазочна течност или загуба на налягането на смазочната 
течност може да доведе до опасни състояния, се вземат мерки тази неизправност да бъде посочена на 
работещия екипаж в подходящ срок, за да им се даде възможност, доколкото е възможно, да 
предприемат подходящи действия преди възникването на опасно състояние. 
 
9.6 Устройства за задвижване и повдигане  
9.6.1. Изискванията на настоящия раздел се основават на предпоставката, че: 
.1. Задвижването и повдигането могат да бъдат осигурени от отделни устройства или да бъдат 
интегрирани в едно устройство за задвижване и повдигане.  Задвижващите устройства могат да бъдат 
въздушни или водни витла или водни струи, като изискванията се прилагат за всички видове плавателни 
съдове. 
.2. Задвижващи устройства са тези, които пряко осигуряват задвижващата тяга и включват машинни 
елементи и всички свързани с тях проводи, перки, лопатки и дюзи, чиято основна функция е да 
допринасят за задвижващата тяга.